Bonifratrų vienuolynas Naugarduke

Bonifratrų vienuolynas () – Romos katalikų bonifratrų vienuolynas Baltarusijos Naugarduko mieste.

Istorija 
Ligoniais besirūpinantis Bonifratrų vienuolių ordinas LDK teritorijoje pradėjo kurtis XVII a.: 1635 m. prie Šv. Kryžiaus bažnyčios įsteigtas vienuolynas Vilniuje, o 1649 m. jie pradėjo savo veiklą Naugarduke. LDK pakancleris Kazimieras Leonas Sapiega bonifratrų vienuoliams išlaikyti skyrė lėšas už aštuonerių namų nuomą miestelyje ir pajamas iš aštuonių margų palivarko. Mediniame vienuolyne buvo įrengta dešimties lovų špitolė ir koplyčia Šv. Mišioms aukoti, pastatai suręsti miestelio centre, Kalvių  (dab. Gegužės 1–osios) gatvėje. Kai kurių baltarusių istorikų nuomone, čia vėliau iškilo ir mūrinė dvibokštė bažnyčia. Pastatai galutinai sunyko XX a. pr., dabar šioje vietoje stovi gyvenamieji namai.

Šaltiniai   
 Кляштор бонифратов / Новогрудок // radzima.org
 Żmigrodzki J. Nowogródek i okolice

Krikščionių vienuolynai‎
Naugardukas

be-tarask:Касьцёл і кляштар баніфратаў (Наваградак)